open-index/open-wikipedia-markdown huggingface dataset:
Tvangspreget personlighetsforstyrrelse

**Tvangspreget personlighetsforstyrrelse** (**OCPD**) er en personlighetsforstyrrelse (F60.5 i ICD-10) som kjennetegnes ved perfeksjonisme og manglende fleksibilitet. Mennesker som fyller kriteriene til denne diagnosen er personer med høye etiske normer, som er punktlig med avtaler og regelbundet i adferden. De er på ingen måte improviserende, impulsive eller følelsesbetonte. Humøret er påfallende stabilt og forutsigbart. Omgivelsene setter som ofte pris på regelmessigheten og forutsigbarheten, men kan ha problemer med det pedantiske, bedrevitende og den manglende evnen til å skille stort fra smått. Tvangspregede personer er ofte ubesluttsomme, de har vanskelig for å vekte argumenter i en vanlig samtale, og med å skille uvesentlig fra vesentlig.

## Symptomer
For å oppfylle kriteriene for en tvangspreget personlighetsforstyrrelse skal man i tillegg til de generelle kriterier for personlighetsforstyrrelse ha minst tre av følgende personlighetstrekk stabilt vedvarende over tid:

*Overforsiktig og tvilende
*Opptatt av lister, orden, regler, detaljer, organisering og planer
*Overdreven perfeksjonisme som hindrer fullføring av oppgaver
*Overdreven samvittighet i forhold til produktivitet som går på bekostning av sosialt samspill
*Overdreven pedanteri og overholdelse av konvensjoner
*Rigiditet og stahet
*Krever ofte at andre skal innordne seg sin måte å gjøre ting på
*Plages av påtrengende insisterende tanker eller impulser

## Differensialdiagnoser
Grensen mellom tvangspreget personlighetsforstyrrelse og tvangslidelse er noe flytende. Den siste diagnosen skal anvendes når tvangstanker eller tvangshandlinger er det fremtredende trekk. Personlighetsforstyrrelsen viser seg først og fremst ved det pedantiske som gir sosiale hemninger. Symptomer på tvang kan også være til stede ved tilstander som tourettes syndrom og lidelser innen autismespekteret.

## Behandling
Psykoterapi er den mest brukte behandlingsformen, og i motsetning til de noen av de andre personlighetsforstyrrelsene, har ofte mennesker med patologisk tvangspreget personlighet et ønske om forandring. Prognosen er uforutsigbar. Noen utvikler både tvangshandlinger og tanker, mens andre blir mer avslappet med årene.

## Se også
*Personlighetsforstyrrelse
*Tvangslidelse

## Eksterne lenker
* 
* Helsebibliotekets sider om personlighetsforstyrrelser
Drageløperen (film)

***Drageløperen*** er en film fra 2007, regissert av Marc Forster og basert på boka ved samme navn av Khaled Hosseini. Selv om mesteparten av handlingen i boka skjer i Afghanistan, ble det meste av filmen spilt inn i Kashgar i Kina, fordi det var vanskelig og farlig å gjøre opptakene i Afghanistan. Mye av filmens tale er på dari (afghansk-persisk) og engelsk. De fleste av skuespillerne som er med i filmen, inkludert barneskuespillerne, snakker språket som morsmål. Filmingen startet 21. desember 2006 og opprinnelig var premieren planlagt til 2. november 2007, men på grunn av hensyn til barnas sikkerhet, ble den utsatt seks uker, til 14. desember. Norsk premieredato var 25. januar 2008.

## Handling
:*For detaljer og lengre handlingsreferat, se [[Drageløperen]].*
Handlingsløpet i filmen følger i hovedsak boka. Kort fortalt handler den om Amir, en gutt som lever ganske høyt opp i klassesystemet og bor i Wazir Akbar Khan, et distrikt i Kabul. Han blir forfulgt av minnene om at hans barndomsvenn Hassan, som er sønn av familiens hazartjener, bli voldtatt av flere eldre gutter etter en dragekonkurranse som Amir og Hassan vant. Historien blir fortalt som tilbakeblikk, fra monarkiet i Afghanistan og Den afghansk-sovjetiske krig frem til talibanregimet. Selv om boka følger Afghanistans historie, er det fortellingen i boka det fokuseres på. En viktig detalj som filmen har utelatt, er adopsjonsproblemene og Sohrabs selvmordsforsøk som fulgte av dette.

## Rolleliste

## Referanser


## Eksterne lenker
*
Pønitens

**Pønitens** (av latin: *poenitentia*, «anger», av *poenitere*, «angre») er kristne botsøvelser for å sone synd. Innen den romersk-katolske, østlig-ortodokse, orientalsk-ortodokse og den evangelisk-lutherske kirke betegner pønitens et sakrament.

I den katolske kirken var pønitens tidligere ofte knyttet til avlatshandel. For en gave til kirkelige institusjoner kunne en kjøpe fritak for botsøvelser som kirken hadde pålagt en, for bestemte tidsperioder. I Norge er det eldste kjente brevet som omtaler pønitens fra slutten av 1260-tallet  og det yngste fra 1493.

Pønitentiarius eller pønitentiar er tittelen til den romersk-katolske kirke geistlige leder for botsvesenet. Titlene pønitensiarskriver  og pønitiar finnes også.

## I den evangelisk-lutherske kirke
I  den evangelisk-lutherske kirke har botsbegrepet en grunnleggende plass, og betegner en kontinuerlig avholdenhet fra det å synde. Martin Luther skriver i den første tesen av religionens fullkomment vesentlige 95 tesene:

::*1. Naar vor mester og herre Jesus Kristus siger: «Gjør bod» osv., saa vil han, at hans troendes hele liv paa jorden skal være en stadig eller uophørlig bod.* (Luthers 95 teser)

## Se også
*Skriftemål
*Pønologi

## Referanser


## Eksterne lenker
Agorafobi

**Agorafobi** (F40.0 i ICD-10) er frykt for åpne plasser eller sosiale situasjoner med mange mennesker til stede.
En person med agorafobi har angst når vedkommende er borte fra hjemmet, oppholder seg i større folkemengder eller befinner seg på steder med mange mennesker til stede. 
 
Ved fobiske angsttilstander er hovedsymptomet angst som er bundet til bestemte objekter eller situasjoner. Det vil si at det er perioder der den fobiske pasienten er relativ fri for angst. Angsten fører med seg at pasienten prøver å unngå de situasjoner eller objekter som utløser angsten. Slik kommer angsten til å prege pasientens sosiale liv. Et karakteristisk trekk hos fobikeren er forventningsangsten som inntreffer når han forutser at han kan møte angstutløsende faktorer.

## Diagnostiske kriterier
I ICD-10 må følgende kriterier være til stede for å stille diagnosen agorafobi:
 
* Angst i, eller unngåelse av minst to av følgende situasjoner:
- Menneskemengder- Offentlige steder- Å ferdes alene- Å ferdes utenfor hjemmet
* Minst 2 angstsymptomer samtidig, minst 1 autonomt:
*Autonome*			
- Hjertebank		
- Munntørrhet
- Skjelving
- Svette
	                       
*Andre*  
- Uvirkelighetsfølelse
- Frykt for å miste kontrollen
- Problemer med å trekke pusten
- Kvelningsfornemmelse
- Trykk i brystet                
- Frykt for å dø
- Kvalme, urolig mage
- Hetetokter eller frysninger
- Dødhetsfølelse eller parestier

## Symptomer
Symptomene er angst, hjertebank, problemer med å trekke pusten og svimmelhet. Ofte vil det også opptre depresjonssymptomer og depersonalisasjonsfenomener. Personer med agorafobi vil ofte vise unngåelsesadferd, og ha forventningsangst. Symptomene opptrer ofte for første gang i forbindelse med at anfall av panikkangst. Dersom en person fyller kriteriene til diagnosen agorafobi og samtidig fyller kriteriene til panikklidelse, kan man sette diagnosen Agorafobi med panikklidelse (F40.01 i ICD-10).
Differensialdiagnostisk kan agorafobi noen ganger være vanskelig å skille klart fra sosial fobi og engstelig (unnvikende) personlighetsforstyrrelse.

## Prevalens
Agorafobi forekommer hyppigere hos kvinner (3,8 %) enn hos menn (1,7 %). Tilstanden debuterer ofte i 20-årsalderen, som er noe senere enn enkeltfobiene og de sosiale fobiene.

## Behandling
Psykologiske behandlingsformer er de foretrukne. Kognitiv adferdsterapi er den formen for psykoterapi som har mest solid forskningsdokumentasjon for effekt. Adferdsterapi brukes mye, der pasienten lærer seg å mestre angsten, og prøver å utsette seg for de angstutløsende situasjonene, ved kognitiv atferdsterapi har man i tillegg endringsfokus på urealistiske og uadaptive tanker knyttet til de fobiske objektene. Noen ganger kan medikamentell behandling være et nyttig supplement til psykoterapi ved agorafobi.

## Se også
*Angst
*Sosial fobi
*Personlighetsforstyrrelse

## Eksterne lenker
* Helsebibliotekets sider om angst
Frya (sted)

**Frya** er ei grend i Sør-Fron kommune i Innlandet, like ved grensa til Ringebu kommune. Flyplassen Ringebu Flyplass, Frya og *Frya Industriområde* ligger på den andre sida av grensa, i Ringebu kommune. Elva Frya, som danner grense mellom Ringebu og Sør-Fron, munner ut i Gudbrandsdalslågen ved Frya. Europavei 6 og fylkesvei 27 (som starter ved E6) går gjennom bygda.

## Historie
Under krigen bygde tyskerne en fangeleir hovedsakelig for russiske krigsfanger på Frya. Etter krigen overtok forsvaret leiren og brukte den som ammunisjonslager i tillegg til at det ble holdt kurs der. På formiddagen 19. mai 1960 førte ammunisjonsdestruksjon til en gressbrann som spredde seg til ammunisjonsbunkrene. E6 (som da var riksvei 50) ble straks stengt, det samme ble jernbanetrafikken. Alle som bodde innen fem kilometer fra leiren ble evakuert, i alt ca. 300 personer og mye buskap. Det ble innkalt brannmannskap fra Lillehammer i sør til Nord-Fron i nord, i tillegg kom 440 soldater fra Jørstadmoen.

Den alvorligste episoden var da en hel ammunsjonsbunker gikk i lufta og en kjempestor soppsky spredde seg over dalen. Udetonerte granater ble kastet til alle kanter og først våren etter var området på begge sider av Gudbrandsdalen gjennomgått og sikret. På Ødegård gikk en granat gjennom veggen på våningshuset og havnet på kjøkkenet.

Ved nitiden om kvelden var brannen under kontroll og man kunne konstatere at ingen liv hadde gått tapt. To mann hadde fått lettere skader.

## Kilder
*Jan Vidar Lie Pedersen, Fryabrannen 1960 i *[[Hemgrenda]] 2010* (Årbok for Ringebu Historielag) s. 145 – 152.
*Per Ottesen, Storbrann på Frya..., *[[Dølen (Vinstra)|Dølen]]* 26. juni 2008
Malayopolynesiske språk

**Malayopolynesiske språk** er ei undergruppe av den austronesiske språkfamilien, og utgjøres av følgende språk:

#Indonesiske språk
##Balinesisk
##Indonesisk
##Javanesisk
##Malayisk
#Malagasy
#Oseanske og polynesiske språk
##Maorisk
##Palauisk
##Samoansk
##Tongan
##Fijiansk
##Marshallesisk
##Ponapeisk
##Tahitisk
##Hawaiisk
##Mokilesisk
##Rarotongisk
##Tokelauisk
##Andre oseaniske språk
#Tagalog
#Yamo (av og til kalt taiwansk)
Strepsimaninae

* *[[Strepsimanes]]*

**Strepsimaninae** er en gruppe av sommerfugler som kanskje hører til den artsrike familien nattfly (Noctuidae). I enkelte klassifikasjoner regnes de som en egen familie, Strepsimanidae. Tidligere omfattet gruppen også artene som nå blir ført til underfamilien Hypenodinae, emn de er nå skilt ut som en egen gruppe og Strepsimaninae omfatter nå bare slekten *[[Strepsimanes]]*.

## Utseende
Små, slanke nattfly som overflatisk minner om grasmott (''Crambus'' spp.). Labialpalpene er store og fremstrakte. Forvingene er ganske smale, trekantede, bakvingene store og brede.

## Utbredelse
*Strepsimanes*-artene lever i India.

## Systematisk inndeling
Det er minst tre mulige plasseringer av denne gruppen: som en egen familie (Strepsimanidae) innen Noctuoidea, som en underfamilien av Erebidae eller som en underfamilie av Noctuidae.

* Ordenen sommerfugler, Lepidoptera Linnaeus, 1758
** Gruppen Glossata 
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Strepsimaninae
************** Slekten *[[Strepsimanes]]* Meyrick

## Kilder
* Reza Zahiri: Strepsimaninae https://web.archive.org/web/20120423001300/http://users.utu.fi/rezzah/strepsimaninae.html
## Eksterne lenker
*
Het puls

***Het puls*** (originaltittel *Body Heat*) er en amerikansk erotisk thriller fra 1981 regissert og skrevet av Lawrence Kasdan. Filmen handler om en ung advokat som innleder et forhold til en vakker kvinne som er gift med velstående mann. De planlegger å drepe ektemannen, men etterhvert mistenker han at noen driver et dobbeltspill. Hovedrollene spilles av William Hurt og Kathleen Turner, mens sentrale biroller spilles av Richard Crenna, Ted Danson og Mickey Rourke. 

## Handling
Ned Racine er en ung advokat i Florida som innleder et forhold til Matty, en ung gift kvinne. Etter hvert bestemmer de seg for å drepe mannen hennes slik at hun kan arve formuen og leve lykkelig resten av livet. Men planen går ikke helt som de har tenkt, og etter hvert blir det klart at noen driver et dobbeltspill.

## Om filmen
*Body Heat* er en historie om begjær og sjofelhet som leder tankene hen til 1940-årenes film noir-sjanger. Filmen har jevnt over fått gode kritikker.

Det amerikanske filminstituttet (AFI) har kåret filmen til tidenes 94. beste kjærlighetsfilm fra USA.

## Medvirkende
*William Hurt som Ned Racine 
*Kathleen Turner som Matty Walker 
*Richard Crenna som Edmund Walker 
*Ted Danson som Peter Lowenstein 
*J.A. Preston som Oscar Grace 
*Mickey Rourke som Teddy Lewis 
*Kim Zimmer som Mary Ann Simpson
*Jane Hallaren som Stella 
*Lanna Saunders som Roz Kraft

## Referanser


## Eksterne lenker
*
Black Grape

**Black Grape** var et rockeband fra England som var aktivt mellom 1993 og 1998. Bandet ble startet av Shaun Ryder og Bez. Musikken er funky og eklektisk. Bandet brukte et vidt utvalg musikkinstrumenter og sampler. Ryders tekster ser ut til å ha kommet for det meste fra tullerim og komiske fraser.

## Historie
Bandet ble dannet i 1993 av de tidligere medlemmene av Happy Mondays; Shaun Ryder og Bez. De vervet rapperne Kermit og Jed, pluss gitarist Wags,  tidligere fra Manchester-bandet Paris Angels. De begynte å spille inn nytt materiale samme år, skjønt gruppen manglet platekontrakt.

I 1995 skrev de kontrakt med Radioactive Records og slapp debutalbumet *[[It's Great When You're Straight... Yeah]]*. Albumet gikk øyeblikkelig til førsteplass på de britiske listene. *It’s Great When You’re Straight... Yeah* fikk også gode kritikker i Storbritannia, men ble stort sett oversett i USA.

Det etterfølgende albumet *[[Stupid Stupid Stupid]]* fikk en kjøligere mottakelse. Bandet ble oppløst i 1998 etter at Ryder hadde sparket resten av bandet under en turne. Først ble Kermit som led av Sepsis sparket, og deretter fikk til og med Bez fyken.

## Diskografi
### Album
**[[It's Great When You're Straight... Yeah]]* (1995) #1 UK
**[[Stupid Stupid Stupid]]* (1997) #11 UK

### Singler
* «Reverend Black Grape» (1995) #9 UK
* «In the Name of the Father» (1995) #8 UK
* «Kelly’s Heroes» (1995) #17 UK
* «Fat Neck» (1996) #10 UK
* «England’s Ire» (1996) #6 UK
* «Get Higher» (1997) #24 UK
* «Marbles» (1998) – #46 UK
## Eksterne lenker
*
Isak Anderssen

**Isak Anderssen** (født 26. mars 1973 på Gjøvik) er en norsk komponist og musiker. Han har sin utdannelse fra Norges musikkhøgskole (1992–1997), hvor han studerte musikkpedagogikk, cello og komposisjon. Anderssen komponerer musikk til scene- og konsertproduksjoner, og lager også konserter og komposisjonsverksteder for barn og ungdom, ofte i samarbeid med Jon Halvor Bjørnseth fra Drivhuset – stiftelsen for musikalsk verkstedsarbeid. Han er også fast komponist og utøver i scenekunstkompaniet ITS som han driver sammen med Tiril Pharo og Sigrid Edvardsson.

Fellesnevneren for hans utøvende og skapende virksomhet kan sies å være møtet mellom musikkens rene, abstrakte og strukturerte vesen og musikkens evne til å spille på referanser, det konseptuelle og det sentimentale. Han lar seg ofte inspirere av et tilsynelatende enkelt materiale som innehar en kime til mer komplekse bearbeidinger. Anderssen arbeider hovedsakelig med ulike former for elektronisk musikk og utforsker kompositoriske problemstillinger gjennom både gammel og ny teknologi.

Ved siden av en rekke plateutgivelser, opptredener og framføringer i inn- og utland, har han turnert mye med egne produksjoner i regi av Den Kulturelle Skolesekken.

Anderssen har mottatt en rekke stipender, i 2007 blant annet Statens Kunstnerstipend, ettårig arbeidsstipend for yngre kunstnere. Han er medlem av Norsk Komponistforening, Nopa og MFO.

## Eksterne lenker
*  Hjemmeside 
*Diskografi 
*Verkliste
Nordområdene

**Nordområdene** er i norsk politikk en betegnelse på det sirkumpolare Arktis (mellom Nordpolen og polarsirkelen), inkludert Barentsregionen og Barentshavområdet.

Norges regjering styrker arbeidet med å hevde norsk suverenitet over de rike fiskeri- og energiressursene.

I mars 2003 nedsatte regjeringen et ekspertutvalg for nordområdene. I desember samme år leverte utvalget en NOU-rapport (NOU 2003:32) til Utenriksdepartementet med tittelen *Mot nord! Utfordringer og muligheter i nordområdene*.

Begrepet Nordområdene kommer fra politikere på 1970 i deres første arbeidene med ny utenrikspolitisk strategi rettet mor norsk verdiskapning og diplomati i de nordligste områder.  Den geografiske definisjonen på nordområdene fra regjeringen i november 2020 er området fra sør-Helgeland i sør til Grønlandshavet i vest og Pestjorahavet i øst. 

## Referanser


## Eksterne lenker
* Nasjonalbibliotekets nordområdeportal. Stor lenkesamling. Bøker i fulltekst.
* Atlanterhavskomitéens undervisningsside om nordområdene. Pedagogisk tilrettelagt. 
* High North Research Documents - søketjeneste over åpent tilgjengelige forskningsdokumenter med relevans for nordområdene.
* Miljøstatus.no: Overvåking av miljøtilstanden i Barentshavet.
Spesifikke fobier

Ved fobiske angsttilstander er hovedsymptomet angst som er bundet til bestemte objekter eller situasjoner. Det vil si at personene med en spesifikk fobi ikke er plaget av angst når han ikke direkte eller indirekte eksponeres for det fobiske objektet. Angsten fører med seg at pasienten prøver å unngå de situasjoner eller objekter som utløser angsten. Slik kan angsten prege personens liv i betydelig grad. Et karakteristisk trekk hos en person med en fobi er forventningsangsten som inntreffer når han forutser at han kan bli eksponert for et angstutløsende objekt.

Personer som fyller diagnostiske kriterier til **spesifikke fobier** (F40.2 i ICD-10) reagerer med en uforholdsmessig stor angst ved nærvær av visse objekter eller situasjoner, og vil dermed forsøke å unngå disse.

## Symptomer
- Frykt for spesifikke objekter eller situasjoner
- Unngåelse av disse situasjonene
- Betydelig sjenanse fra angst og unngåelsesadferd
- Erkjennelse av at angst og unngåelse er overdrevent og urimelig
- Symptomene er begrenset til fryktede situasjoner eller tanken om dem

## Typer av spesifikke fobier
De fobiske tilstandene har tradisjonelt hatt greske navn etter tingene eller situasjonene som utløser angsten, for eksempel klaustrofobi. I dag inndeles fobiene i typer som:
- Animalsk type: slanger, edderkopper
- Etter naturomgivelsene: høyder, vann, storm
- Blod, injeksjons- og kroppsbeskadigelsestype
- Situasjonsbetinget type: fly, heiser, lukkede rom
- Andre: f. eks. unngåelse av lyder

Enkeltfobier kan også opptre som symptom på en depresjonssykdom. De forekommer ofte hos barn og forsvinner som oftest i løpet av tenårene. De alvorligste enkeltfobiene kan vare inn i voksenalderen. Det finnes ingen tallangivelser for utbredelsen av enkeltfobier.

## Behandling
Spesifikke fobier behandles med psykoterapi og da har spesielt teknikker fra atferdsterapi vist seg effektive. Kognitiv atferdsterapi (Cognitive Behavioral Therapy; CBT) er en evidensbasert psykoterapeutisk behandlingsform som også benyttes for spesifikke fobier. Kognitiv atferdsterapi går ut på kontrollert å eksponere seg for angstvekkende situasjoner og systematisk bearbeide urealistiske og uadaptive tanker knyttet til det man har fobi for.

## Se også
*Fobi
*Angst
*Agorafobi

## Eksterne lenker
* Helsebibliotekets sider om angstlidelser (norsk)
Oseanske og polynesiske språk

**Oseanske og polynesiske språk** er en del av de Malayo-polynesiske språkene

De oseanske og polynesiske språkene er:

*Maorisk 
*Palauisk 
*Samoansk 
*Tongan 
*Fijiansk 
*Marshallesisk 
*Ponapeisk 
*Tahitisk 
*Hawaiisk 
*Mokilesisk 
*Rarotongisk 
*Tokelauisk 
*Andre oseanske språk
Rivulinae

* *[[Rivula]]*
* *[[Zebeeba]]*
 

**Rivulinae** er en gruppe av sommerfugler som hører til gruppen praktfly (Erebidae). Det finnes bare én art i Norge, gult nebbfly (*Rivula sericealis*), som er funnet langs kysten vestover til Rogaland. Dette er et lite (vingespenn 20 – 23&nbsp;mm), brungult, slankt nattfly med en mørk flekk midt i framvingene. Larven lever på forskjellige gress.

## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata 
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien praktfly, Erebidae
************* Underfamilien Rivulinae
************** Slekten *[[Rivula]]* Guenée, 1845 - 2 arter i Europa:
*************** Gult nebbfly, *[[Rivula sericealis]]* (Scopoli, 1763)
*************** *[[Rivula tanitalis]]* Rebel, 1912
************** Slekten *[[Zebeeba]]* Kirby, 1892 - én art i Europa:
*************** *[[Zebeeba falsalis]]* (Herrich-Schäffer, 1839)

## Kilder
* Norges sommerfugler – gult nebbfly http://www.toyen.uio.no/fagene/zoologi/insekter/norlep/noctuidae/sericealis.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/r/rivula_sericealis.html
* Fauna Europaea Web Service Versjon 2.5 (2012) http://www.faunaeur.org/full_results.php?id=446815   Hentet 2.9. 2012
## Eksterne lenker
*
Condicinae

* *[[Bagada]]*
* *[[Condica]]*
* *[[Perigea]]*
* *[[Platysenta]]*

**Condicinae** er en gruppe av sommerfugler som hører til den store familien nattfly (Noctuidae). De forekommer ikke i Norge, men én art, *Condica capensis*, er funnet i Danmark. I varme områder finnes det tallrike, brunspraglete arter i slekten *[[Condica]].*
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata 
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Condicinae
************** Slekten *Bagada* Walker, 1858
************** Slekten *Condica* Walker, 1856
*************** *[[Condica capensis]]* (Walker, 1857) – funnet i Danmark
************** Slekten *Perigea* Guenée, 1852
************** Slekten *Platysenta* Grote, 1874

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
## Eksterne lenker
*
Gaetano Mosca

**Gaetano Mosca** (1858–1941) var en italiensk sosiolog, politisk teoretiker, jurist og statsmann, som er kjent for sin teori om elitisme og for å ha lansert en doktrine om den politiske klassen. 

## Moscas eliteteori
Mosca ble påvirket av Karl Marx og Vilfredo Pareto i sin vitenskapelige gjerning. Moscas sentrale bidrag til samfunnsvitenskapen er at alle samfunn, med unntak av de mest primitive, styres av en minoritet, uansett hvordan styret i teorien er tenkt å fungere. Denne minoriteten kaller han ”den politiske klassen”. Denne klassen hersker gjennom sitt monopol på en eller annen viktig samfunnsressurs. Det kan, slik Marx hevder, være kontrollen over produksjonsmidlene, men det kan også være andre ressurser som militær styrke, religiøs prestisje eller administrativ kompetanse. 

Mosca la i sine analyser mindre vekt på psykologiske egenskaper enn det Pareto gjorde. Det var først og fremst det herskende mindretallets evne til organisasjon han fokuserte på. Demokrati kunne ikke løse elitestyrets problem, fordi den demokratiske likhet alltid var fiktiv.

## Bibliografi
* *Sulla teorica dei governi e sul governo parlamentare* (1884)
* *Questioni costituzionali* (1885)
* *Elementi di scienza politica* (1896)
* *Appunti di diritto Costituzionale* (1906)
* *Saggi di storia delle dottrine politiche* (1927)

## Referanser


## Litteratur
* Albertoni, Ettore, *Mosca and the Theory of Elitism*. Oxford: Basil Blackwell (1987). ISBN 0-631-15254-7
* Carlo Lottieri, "Un élitisme technocratique et libéral. L’autorité et l’État selon Mosca", *L’Année Sociologique*, 1994; now this article is also in: Raymond Boudon – Mohamed Cherkaoui – Jeffrey C. Alexander (eds.), *The Classical Tradition in Sociology. The European Tradition, vol.II (The Emergence of European Sociology: II – The Classical Tradition [1880-1920])*, London: Sage Publications (1997).
* Finocchiaro, Maurice A., *Beyond Right and Left. Democratic Elitism in Mosca and Gramsci*. New Haven, London: Yale UP (1999).
Tytinae

* *[[Tyta]]*

**Tytinae** er en gruppe av sommerfugler som hører til den store familien nattfly (Noctuidae). Ingen arter forekommer i Norge, men *Tyta luctuosa* er funnet i Sverige, Finland og Danmark. Denne er et lite (vingespenn 22 – 26&nbsp;mm), mørkt gråbrunt nattfly med en stor, hvit flekk på hver vinge. Larven lever på åkervindel.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata 
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Tytinae
************** *[[Tyta luctuosa]]* (Denis & Schiffermüller, 1775)

## Kilder
* Norges sommerfugler – Nattfly https://web.archive.org/web/20070704024402/http://www.toyen.uio.no/norlep/noctuidae/noc_fam.html
* Aarvik, L., Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/t/tyta_luctuosa.html
## Eksterne lenker
*
Aedeiinae

* *[[Aedia]]*

**Aedeiinae** er en gruppe av sommerfugler som hører til den store familien nattfly (Noctuidae). Det er kjent to arter fra Europa, ingen arter forekommer i Norge, men *Aedia funesta* er funnet i Finland. Den finnes ellers i Mellom-Europa, mens *Aedia leucomelas* lever i Sør-Europa.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Aedeiinae
************** Slekten *[[Aedia]]* Hübner, 1823. I Europa:
*************** *[[Aedia funesta]]* (Esper, 1786) – Mellom-Europa, funnet i Finland
*************** *[[Aedia leucomelas]]* (Linnaeus, 1758) – Sør-Europa

## Kilder
* Fauna Europaea Web Service (2004) Fauna Europaea version 1.1, www.faunaeur.org 

## Eksterne lenker
*
Diderich Anton Brynildsen

**Diderich Anton Brynildsen** (født 13. juli 1853 i Bergen, død 26. februar 1933) var en norsk bakermester og politiker (H). Han var medlem av Bergen bystyre og stortingsrepresentant.

Han var sønn av bakermester Peder Brynildsen og	Sara Marie Kieding. 
 
Etter å ha fullført Tanks realskole og lengre utenlandsopphold i København og Paris, overtok han som bakermester på Store Markevei 11 i Bergen fra 1880. Bakergården var en av de gamle privilegerte bakergårdene i Bergen, og var i familiens eie i fire generasjoner, men etter bybrannen i 1916 ble den ikke bygd opp igjen.
 
Brynildsen var innvalgt på Stortinget fra Bergen 1903–1906. På Stortinget var han medlem av Stortingets sosialkomité, hvor han kom inn som forsterkning fra 1905 ved behandling av bakerloven. Han var også medlem av Stortingets tollkomité, og 1904–1906 av Stortingets valgkomité. 

Leif Larsen (1930, s. 72f)  sier om ham:
"Han var i særdeleshet interessert for sin stand og et Fremtredende medlem av Bergens Bakermestres Forening. Som sådan tok han i 1897 initiativet til oprettelsen av Bakermestrenes Landsforening, hvor han i en årrekke har nedlagt et utmerket arbeide. Han har i mange år været medlem av Landsforeningens hovedstyre og utnevntes den 21. juni 1916 til foreningens æresmedlem. Bakermester Brynildsen blev valgt som stortingsmann for Bergen i 1903 og har som sådan den største del av æren for at bakerloven av 1906 blev vedtatt, og på den måte skapte bedre forhold for bakerhåndverket her i landet. Han har såvel ved sin virksomhet i Landsforeningen som for sitt fag ellers satt sig et varig minne i bakerfagets historie i Norge."

I Bergen var han medlem av Bergen formannskap 1891–1898, senere av Bergen bystyre. Han var stifter av Bakersvennenes aldershjem 1888, medlem av forskjellige byggekomiteer, formann i Bergen nye sykehuser, Bergen bazar, museet, formann i den nye sjømannsskolens byggekomité, medlem av arbeidsutvalget for det nye teateret, deltok i komitéarbeid for bygningsloven av 1899, medlem av Bergens Sparebanks, Skillingsbanks og Kreditbankens representantskap og tilsynskomité og flere andre institusjoner.

Han ble tildelt 7. juni-medaljen.

## Referanser


## Eksterne lenker
*
Guttorm Andreasen

**Guttorm Andreasen** (født 1966) er en norsk programleder, journalist, foredragsholder, musiker og DJ. Fra 2024 er han styreleder i Norsk podkastforening.

Andreasen begynte å jobbe i Radio Nova og RadiOrakel i Oslo i 1985, og Studentradioen i Bergen (1986–1992), hvor han i flere perioder var både musikkredaktør og ansvarlig redaktør. 

Fra 1992 til 2008 var han programleder, vaktsjef, produsent og reporter i en rekke programmer i NRK radio og TV. Han var med i NRK P3 fra starten i 1993 og var programleder for bl.a. *[[Filmpolitiet]]*, ''Lørdagsbarnetimen'', musikkprogrammet Lama og TV-programmet ''Stereo'' (2002–2003). Han laget musikkprogrammet ''Wasabi'' på NRK P2 hver dag fra 2003 til 2006. Han har vært tilbake som programleder på NRK i flere perioder, blant annet i NRK P13. I perioden 2010–2013 laget han en av Norges første podkaster/nettradioprogram, «99 Minutes», om norsk musikk, på engelsk, for MIC Norsk Musikkinformasjon. Siden 2008 har han drevet podkast- og lydstudioet STUDIO 99.

Som DJ opptrer Andreasen under navnet DJ 99. Han har spilt på en rekke festivaler og klubber i inn- og utland siden 1979. Han kom til finalen i The International World Beat DJ Competition i London i 2005. 

Andreasen er også norgesmester i fekting (florett) i 1985.

## Referanser


## Eksterne lenker
* Guttorm Andreasen
Bagisarinae

* *[[Allocosmia]]*
* *[[Androlymnia]]*
* *[[Bagisara]]*
* *[[Chasmina]]*
* *[[Xanthodes]]*

**Bagisarinae** er en gruppe av sommerfugler som hører til den artsrike familien nattfly (Noctuidae). De er middelsstore, gule, brungule eller lysebrune nattfly, frambeina kan ha påfallende hårdusker. Én art, *Xanthodes albago*, forekommer i Sør-Europa. Noen klassifikasjoner fører slekten *Xanthodes* til familien båtspinnere (Nolidae).
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Bagisarinae
************** Slekten *[[Allocosmia]]* Sugi, 1982
************** Slekten *[[Androlymnia]]* Hampson, 1908
************** Slekten *[[Bagisara]]* Walker, 1858
************** Slekten *[[Chasmina]]* Walker, 1856
************** Slekten *[[Xanthodes]]* Guenée, 1852
*************** *Xanthodes albago* (Fabricius, 1794)
## Kilder
* Fauna Europaea Web Service (2004) Fauna Europaea version 1.1, www.faunaeur.org 
* Australian Moths Online https://web.archive.org/web/20070914150440/http://www.ento.csiro.au/gallery/moths/Xanthodestransversa
## Eksterne lenker
*
Memento

***Memento*** er en amerikansk thriller fra 2000 regissert av Christopher Nolan. Filmen handler om en mann som er på jakt etter sin kones mordere. Jakten vanskeliggjøres av at han lider av en sjelden form for hukommelsestap. Men ønsket om hevn er sterkt. Hovedrollene spilles av Guy Pearce, Carrie-Anne Moss og Joe Pantoliano.

## Handling
Leonard Shelby har store problemer. Han er på jakt etter sin kones mordere, men lider av aksial amnesi, en sjelden form for hukommelsestap som gjør at han ikke klarer å lagre nye minner. Dette medfører at han glemmer alt nytt innen veldig kort tid, for eksempel hvor han er, hva han skal og hvorfor. Han blir derfor nødt til å bruke sin egen kropp som notisbok, men en ting glemmer han ikke: han vil ha hevn.

## Om filmen

### Popularitet og økonomi
*Memento* ble en moderat suksess i USA, sett på bakgrunn av et forholdsvis beskjedent budsjett. Den innbrakte $39,7 millioner på verdensbasis, hvorav $25,5 millioner i USA.

Produksjonskostnadene var på $9 millioner.

### Anmelderne
Den ble godt mottatt av anmelderne, noe som gjenspeiles i at den har fått 92 % på Rotten Tomatoes.

### Innspilling
Det unike med *Memento* er at scenene kommer i omvendt rekkefølge, slik at man ser filmens slutt på begynnelsen og så videre. Når en scene er ferdig vises det som ledet opp til akkurat denne scenen. Som publikum vet man ikke hvordan situasjonen i scenen oppstod og er dermed like uvitende på hva som skjer som hovedpersonen med hans mentale lidelse.

Den indiske filmen *[[Ghajini]]* har hentet ideer fra *Memento*.

## Skuespillere
* «Guy Pearce» som Leonard Shelby
* Carrie-Anne Moss som Natalie
* Joe Pantoliano som John Edward Gammell.
* Mark Boone Junior som Burt.
* Russ Fega som en kelner
* Jorja Fox som Catherine Shelby.
* Stephen Tobolowsky som Samuel R. Jankis.
* Harriet Sansom Harris som Mrs. Jankis.
* Thomas Lennon som en doktor.
* Callum Keith Rennie som Dodd
* Kimberly Campbell som Blonde
* Marianne Muellerleile som tatovør
* Larry Holden som James F. Grant

## Referanser


## Eksterne lenker
*
Battalions of Fear

***Battalions of Fear*** er debutalbumet til den tyske metalbandet Blind Guardian. Albumet ble lansert i 1988 og er et typisk metal-album, inspirert av Helloweens musikk.

Dette albumet mangler mye av den stilistiske elegansen som preger bandets musikk i senere år. Albumet ble remastret, remikset og relansert i juni 2007, med hele den første demotapen, *[[Symphonies of Doom]]*, som en del av bonussporene.

## Sporliste

# «Majesty» – 7:28
# «Guardian of the Blind» – 5:09
# «Trial by the Archon» – 1:41
# «Wizard's Crown» – 3:48
# «Run for the Night» – 3:33
# «The Martyr» – 6:14
# «Battalions of Fear» – 6:06
# «By the Gates of Moria» – 2:52
* **Bonusspor**
:9. «Gandalf's Rebirth» – 2:10
* '''Bonusspor på relansering 2007
:10. «Brian» (demoversjon) – 2:41
:11. «Halloween» (Wizard's Crown demoversjon) – 3:22
:12. «Lucifer's Heritage» (demoversjon) – 4:36
:13. «Symphonies of Doom» (demoversjon) – 4:08 
:14. «Dead of the Night» (demoversjon) – 3:33

## Besetning

* Hansi Kürsch – vokal og bass
* André Olbrich – gitar og backingvokal
* Marcus Siepen – rytmegitar og backingvokal
* Thomas «Thomen» Stauch – trommer

## Eksterne lenker
*
Miki N’Doye

**Momodou «Miki» N'Doye** (født 12. mars 1944 i Bathurst, Gambia) er en gambisk-norsk perkusjonist, kjent fra en rekke innspillinger.

I hjemlandet  spilte han i gruppe med  Helge Linaae, og etter flytting til Norge (1976) fortsatte
samarbeidet i gruppen E'olen med Jon Balke piano, Erik Balke saksofon, Finn Sletten trommer og Sveinung Hovensjø bass (1977–80).
Deretter startet han gruppen Tamma uten Jon Balke og Linaae, men med tillegg av Per Jørgensen (1980).  Etter Tamma kom trioen  Sabba med Linaae og landsmannen Demba Jobathe.  Senere  ga han ut plater med storbandene
The Gambian/Norwegian Friendship Orchestra og Winds Hot & Cool,
Oslo 13. Talisman Group og den senere tid i Batagraf ledet av Jon Balke.
Han har også egne utgivelser.
## Utgivelser
* *Joko* (ACT (plateselskap), 2001).  Med Paolo Vinaccia, Sveinung Hovensjø,  Torbjørn Sunde, Jens Petter Antonsen, Bugge Wesseltoft,  Solo Cissokho, Alhagi N'Jing og Jon Balke.
* *Tuki* (ECM, 2006)

## Referanser


## Eksterne lenker
* Biografi fra Jazzbasen.
* Diskografi fra Jazzbasen.
Hevnens time

***Hevnens time*** (orig: *A Time to Die*) er et amerikansk krigsdrama fra 1982 regissert av Matt Cimber. Hovedrollen spilles av Edward Albert. Filmen handler om en tidligere spion som etter andre verdenskrigen oppsporer og dreper de som torturerte og tok livet av hans kone under krigen. Manus er basert på Mario Puzos roman *Six Graves to Munich* (1967).

Filmen er også kjent under den norske tittelen *Syv graver for gestapo*, utgitt av Videoklubben i 1984. Den ble utgitt på ordinær leievideo i Norge av CCV i 1983/84 med samme tittel som på kino.

VGs anmelder gav den terningkast to.

## Handling
Michael Rogan er alliert spion i Frankrike under andre verdenskrig. I sluttfasen av krigen blir både han, hans gravide kone og flere av hans medarbeider fanget under et tysk raid. Han tvinges til høre på opptak tyskerne har gjort mens de torturerer og dreper hans kone og medarbeidere. Rogan blir deretter skutt i hode etterlatt for å dø, men reddes av amerikansk tropper. Han sverger hevn og tre år etter krigens slutt starter han med å oppspore og drepe de skyldige. Totalt syv personer står på hans liste. Han får bistand fra CIA, men de synes samtidig å ha sin egen agenda.

## Om filmen
Filmen ble innspilt i 1979, men ble ikke utgitt før 1982.

Rex Harrison hadde sin siste filmrolle, mens norske Linn Stokke hadde sin filmdebut.

## I rollene
(utvalg)
* Edward Albert –  Michael Rogan 
* Rex Harrison –  Van Osten 
* Rod Taylor –  Jack Bailey 
* Linn Stokke –  Dora 
* Raf Vallone –  Genco Bari

## Referanser


## Eksterne lenker
*
Stefan Schwarzmann

**Stefan Schwarzmann** (født 11. november 1965) er en tysk trommeslager som en tid var medlem i det tyske power metal-bandet Helloween. Han sluttet imidlertid i 2006 på grunn av musikalsk uenighet. Han har også spilt med bandene Krokus, Running Wild, U.D.O. og Accept.

## Referanser


## Eksterne lenker
* 
* 
*
Hevneren fra Alcatraz

***Hevneren fra Alcatraz*** (originaltittel: *Point Blank*) er en amerikansk kriminalfilm fra 1967 med Lee Marvin i hovedrollen. Regi er ved John Boorman.

## Handling
Walker blir skutt og forådt av sin kone og venn under et kupp mot en lyssky forbryteroganisasjon på Alcatraz. Når han to år senere kommer for å kreve sin andel, har den svikefulle kameraten brukt pengene til å kjøpe seg inn i et forbrytersyndikat. Walker dreper i tur og orden dem han holder ansvarlig for tyveriet. Han blir imidlertid mer og mer forvirret og frustrert når han finner ut at det ikke finnes noen penger, fordi Syndikatet er storfinansens verden, en verden befolket av respektable forretningsmenn med lommebøkene fulle av kredittkort.

## I rollene
(utvalg)
* Lee Marvin – Walker
* Angie Dickinson – Chris
* Keenan Wynn –  Yost 
* Carroll O'Connor –  Brewster 
* Lloyd Bochner –  Frederick Carter 
* Michael Strong –  Stegman 
* John Vernon –  Mal Reese 
* Sharon Acker  –  Lynne

## Eksterne lenker
*
Euteliinae

* *[[Eutelia]]*

**Euteliinae** er en gruppe av sommerfugler som hører til den artsrike familien nattfly (Noctuidae). To arter, *Eutelia adoratrix* og *Eutelia adulatrix*, forekommer i Sør-Europa, den førstnevnte bare på Balkan. De fleste artene lever i tørre områder i tropene. Gruppen er nylig blitt skilt ut som en egen familie, Euteliidae.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien Euteliidae
************* Slekten *[[Eutelia]]* Hübner, 1823 - i Europa:
************** *[[Eutelia adoratrix]]* (Staudinger, 1892)
************** *[[Eutelia adulatrix]]* (Hübner, 1813)
************* Slekten *[[Anigraea]]* Walker, 1862
************* Slekten *[[Anigraeopsis]]* Warren, 1914
************* Slekten *[[Anuga]]* Guenée, 1858
************* Slekten *[[Caligatus]]* Wing, 1850
************* Slekten *[[Chlumetia]]* Walker, 1866
************* Slekten *[[Erysthia]]* Walker, 1862
************* Slekten *[[Euteliella]]* Roepke, 1938
************* Slekten *[[Marathyssa]]* Walker, 1865
************* Slekten *[[Mimanuga]]* Warren, 1913
************* Slekten *[[Noctasota]]* Clench, 1954
************* Slekten *[[Paectes]]* Hübner, 1818
************* Slekten *[[Parelia]]* Berio, 1957
************* Slekten *[[Pataeta]]* Walker, 1858
************* Slekten *[[Penicillaria (sommerfugl)|Penicillaria]]* Guenée, 1852
************* Slekten *[[Phlegetonia]]* Guenée, 1852
************* Slekten *[[Thyriodes]]* Guenée, 1852
************* Slekten *[[Tibiocillaria]]* Bethune-Baker, 1906

## Kilder
* Fauna Europaea Web Service (2012) Fauna Europaea version 2.5, www.faunaeur.org 
## Eksterne lenker
*
1,2-Dikloroetan

**1,2-dikloroetan**, vanligvis kjent ved sitt gamle navn **etylendiklorid** (**EDC**), er en klorert hydrokarbon som vanligvis brukes til å fremstille vinylklorid monomer (VCM, kloroeten), hovedingrediensen for PVC produksjon. Det er en fargeløs væske med en kloroform-lignende lukt. 1,2-dikloretan er også brukt som mellomprodukt for andre organisk forbindelse og som et løsningsmiddel.

## Eksterne lenker
*Miljøstatus i Norge: 1,2-Dikloretan (EDC)
Andeskondor

**Andeskondor** (*Vultur gryphus*) er **verdens største rovfugl** og tilhører gruppen av kondorer (Cathartiformes), og den er eneste art i slekten ***Vultur***. Arten er videre monotypisk og endemisk for Sør-Amerika, der den er utbredt fra fjellene ved Santa Marta og Sierra de Perijá i det nordlige Colombia og det sørvestre Venezuela, samt fra delstaten Mérida i Venezuela og videre sørover gjennom Andes til Ildlandet lengst i sør.

## Biologi

Andeskondoren er verdens største rovfugl og veier typisk . Arten er den eneste av kondorene som har tydelig kjønnsdimorfisme. Hannen blir største og veier typisk , mens hunnen blir mindre og veier typisk cirka . Kroppslengden utgjør cirka  og vingespennet er cirka .

Vingeflaten gir stor oppdrift og fuglen kan stige opp til . Fjærdrakten er gjennomgående svart med hvite felt på oversiden og en vid, hvit halskrage. Hode og hals mangler fjær, og er rødlig på farge. I motsetning til andre kondorer, så har voksne hanner en distinktiv kjøttlignende kam i pannen. Hannen har ellers også grå øyne, mens hunnen har røde. Nebbet er kraftig og sort som ungfugl, men fargen endrer seg med alderen.

Andeskondoren lever i hovedsak av mellomstore til store kadavre, men den vil også ete mindre åtsler.

Hunnen legger bare ett egg i hvert kull. Hun legger det rett på bakken på en hylle, eller i en hule i fjellet. Paret forplanter seg normalt bare annethvert år. Dette gir en lav reproduksjonsrate. Begge foreldrene tar ansvar for rugingen. Rugetiden kan ta 54&ndash;65 dager. Ungen er flygedyktig først etter 6 måneder. Ungfuglen har en brun fjærdrakt, og oppnår den svarthvite drakten etter opp mot 8 år.

Fuglen trenger oppstigende luftstrømmer langs fjellsider for å vinne høyde. Den kan også gå korte strekninger til fots. Det er kjent at kondoren har levd i over 75 år i fangenskap.

Kondoren er en truet art. Det har vært gjort forsøk på å gjeninnføre arten i områder i Colombia og Venezuela og det finnes tidlige rapporter på at dette har lykkes.

Andeskondoren er et nasjonalsymbol i Colombia, Ecuador, Bolivia og Chile, bilde av kondoren finnes i våpenskjoldet for disse landene.

## Inndeling
Inndelingen følger HBW Alive og er i henhold til Houston (2019). Norske navn på artene følger Norsk navnekomité for fugl og er i henhold til Syvertsen *et al.* (2008, 2017).

* Cathartiformes, kondorer
** Cathartidae, kondorfamilien
*** *[[Cathartes]]* (kalkunkondorer, gulhodekondorer)
*** *[[svartkondor|Coragyps]]*
*** *[[kongekondor|Sarcorhamphus]]*
*** *[[kaliforniakondor|Gymnogyps]]*
*** *[[andeskondor|Vultur]]* (monotypisk)
**** *[[andeskondor|V. gryphus]]*, andeskondor (monotypisk)

## Referanser




## Eksterne lenker
*
Neritidae

* *[[Bathynerita]]*
* *[[Clithon]]*
* *[[Clypeolum]]*
* *[[Fluvinerita]]*
* *[[Gaillardotia]]*
* *[[Magadis]]*
* *[[Neripteron]]*
* *[[Nerita]]*
* *[[Neritina]]*
* *[[Neritodryas]]*
* *[[Pisulina]]*
* *[[Puperita]]*
* *[[Septaria]]*
* *[[Smaragdella]]*
* *[[Smaragdia]]*
* *[[Smaragoista]]*
* *[[Theodoxus]]*
* *[[Turrita]]*
* *[[Vitta]]*

**Neritidae** er en gruppe små til mellomstore snegler. De fleste artene lever i saltvann, men noen arter har tilpasset seg miljøer med brakkvann, og til og med ferskvann.

Artene i gruppen *[[Nerita]]* er marine, *[[Neritina]]*-sneglene lever både i hav og ferskvann, mens artene i *[[Theodoxus]]* lever i fersk- og brakkvann.

De har dråpeformede skall, ofte med vakre fargemønstre. De har et distinktivt operculum.
De har adskilte kjønn. De små, hvite eggene legges på steiner og andre harde overflater.

Noen arter, som sebrasnegl, er utbredte i akvariehandelen, både på grunn av utseende og fordi de stort sett har stor appetitt på alger mens de lar planter være i fred.

## Eksterne lenker
* 
*  applesnail.net - Neritidae
Olaf Scholz

**Olaf Scholz** (født 1958) er en tysk jurist og politiker (SPD). Han var Tysklands forbundskansler fra 2021 til 2025.

Scholz var fra 2011 til 2018 førsteborgermester og dermed regjeringssjef i delstaten Hamburg, og fra 2007 til 2009 Tysklands arbeids- og sosialminister. Han var fra 2018 til 2021 Tysklands finansminister. Han var en periode av 2018 fungerende leder for SPD, men tapte ledervalget i 2019. Etter valget framforhandlet SPD en regjeringserklæring sammen med  De grønne og Fridemokratene, og Scholz overtok som forbundskansler etter Angela Merkel 8. desember 2021. Scholz ble erstattet av Friedrich Merz som forbundskansler den 6. mai 2025.

## Liv og virke
Scholz ble født den 14. juni 1958 i Osnabrück og tilbrakte sin barndom i Hamburg. Hans far arbeidet seg opp fra selger til daglig leder i tekstilbransjen. Foreldrene og besteforeldrene som var jernbaneansatte, kom fra Hamburg. Scholz er utdannet jurist, og fikk advokatbevilling i 1985. Hans spesialfelt er arbeidsrett.

Scholz ble medlem av SPD i 1975, og var aktiv i ungdomsorganisasjonen Jusos, bl.a. som føderal nestleder (1982–1988). Han var leder for SPD i Hamburg fra 2000 til 2004, og ble innvalgt i SPDs føderale styre i 2001. Fra 2005 til 2007 var Scholz parlamentarisk forretningsfører for SPDs Forbundsdagsfraksjon. Fra mai til oktober 2001 var han senator for innenrikssaker i bystaten Hamburg og mellom 2002 og 2004 generalsekretær i SPD.

Han var medlem av Forbundsdagen fra 1998 til 2001 og har igjen vært innvalgt i Forbundsdagen siden 2002. Han er direktevalgt i parlamentet fra valgkretsen Altona.

Olaf Scholz er gift med Britta Ernst, utdannelsesminister i Brandenburg.
## Se også
* Olaf Scholz' regjering
## Referanser


## Eksterne lenker
* 
* Offisiell biografi
Alternativ hiphop

**Alternativ hiphop** (også kalt **alternativ rap**) er en musikksjanger som er vanskelig definerbar. Det er mange forskjellige store musikere som er alternativ rap/alternativ hiphop, for eksempel Kanye West, Gym Class Heroes og Fort Minor. 

Det er mange forskjellige undersjangere til alternativ rap/alternativ hiphop, som rock/pop, jazz, hiphop og funk. Alternativ rap/alternativ hiphop er ofte feiltolket som hiphop.
Cayo Sabinal

**Cayo Sabinal** er en av øyene i Jardines del Rey (*Kongens haver*) langs Cubas nordkyst i provinsen Camagüey. Øya er omtrent 8&nbsp;km bred og ca. 30&nbsp;km lang. Den er utbygd for turisme langs vakre strender.
John Robert Morrison

**John Robert Morrison**  (valgt kinesisk navn:  馬儒翰, født 17. april 1814, død 29. august 1843) var annen sønn av kinamisjonæren Robert Morrisons ekteskap med Mary Morton.  

Han var oversetter, diplomat og misjonær i Kina og Det fjerne østen, og forbindes mest med  Kanton og Hongkong. John Morrison deltok ved forhandlingene som førte til Nanjingtraktaten og ble den første kolonialsekretær i Hongkong i 1843.

## Referanser